stanford-oval/wikipedia huggingface dataset:
Mi
Paikat ja alueet

Main rautatieasema, liikennepaikkalyhenne MI,  rautatieliikennepaikka Kanadassa
Michigan, postilyhenne MI, Yhdysvaltain osavaltio
Mikkelin rautatieasema, liikennepaikkalyhenne Mi,  rautatieliikennepaikka Suomessa
Mörsilin rautatieasema, liikennepaikkalyhenne Mi,  rautatieliikennepaikka Ruotsissa
Henkilöt

Mi on seuraavan henkilön nimi:
Mi Fu (1051–1107), kiinalainen taidemaalari, runoilija ja kalligrafi.
Muut

maanmittausinsinööri, MI, maanmittausalan korkeakoulututkinnon suorittanut insinööri
maili, mi., englannin sanasta mile, pituusmitta
maori, ISO 639-1 -koodi mi, kieli
mebi, Mi, erityisesti tietotekniikassa käytettävä etuliite, jonka suuruus on 220; esimerkiksi 2 MiB = 2 mebitavua = 2 097 152‬ tavua
mi, katakana-merkki ミ ja hiragana-merkki み, japanin kielen kana-merkki
mi, solmisaatiossa duuriasteikon  kolmas sävel, myös E-sävelen nimi varsinkin romaanisissa kielissä
Mi, Mihail Milin suunnitteleman helikopterin tyyppitunnus
Silk Air, IATA-koodi MI, lentoyhtiö
1001, roomalaisin numeroin MI, lukusana.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mi”, voi hakea sivunnimihaulla, laajalla sivunnimihaulla tai tekstihaulla.
Mobira Senator

| Mobira Senator |
| --- | --- |
Valmistaja:  Mobira (Nokia ja Salora)
Julkaistu:  tammikuu 1982
Käyttöverkot:  NMT-450
Paino:  9 800 grammaa
Infobox OKNimi-testi OK: 
Mobira Senator on Mobiran valmistama autoradiopuhelin. Puhelin on Nokia Oyj:n ensimmäinen. Puhelin painoi 9 800 grammaa, ja se julkaistiin tammikuussa 1982.
Mindoronkukaali

| Mindoronkukaali> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käkilinnut Cuculiformes
Heimo::  Käet Cuculidae
Suku::  Kukaalit Centropus
Laji::  steerii
Kaksiosainen nimi
 Centropus steerii  (Bourns & Worcester, 1894) 
Katso myös
   Mindoronkukaali Wikispeciesissä  
Infobox OKNimi-testi OKIUCN-testi OK: 
Mindoronkukaali (Centropus steerii) on äärimmäisen uhanalainen käkilintu. Se on endeeminen Mindoron saarella Filippiineillä. Vuoden 1980 jälkeen sitä on tavattu siellä vain kolmella paikalla, sillä saaren alavat metsät on hakattu pääosin paljaiksi.
Mindoronkukaali kasvaa 46 cm pitkäksi. Sen pää on kiiltävän musta, pyrstö mustanvihreä ja muu höyhenpeite tummanruskea. Myös nokka ja jalat ovat tummat.
Michael Sata

Michael Sata vuonna 2013.
Michael Charles Chilufya Sata (6. heinäkuuta 1937 Mpika – 28. lokakuuta 2014 Lontoo, Britannia) oli sambialainen poliitikko, joka toimi maansa viidentenä presidenttinä syksystä 2011 kuolemaansa asti.
Hän johti Kansallinen rintama -nimistä puoluetta (Patriotic Front, PF). 1990-luvulla hän oli presidentti Frederick Chiluban hallituksessa mutta siirtyi oppositioon 2001 ja perusti oman Kansallisen rintamansa. Hän oli näkyvä oppositiojohtaja kymmenen vuoden ajan ennen kuin tuli valituksi presidentiksi.
Hän pääsi presidentiksi 74-vuotiaana neljännellä yrittämällä. Sataa luonnehdittiin populistiksi, ja hän ilmaisi ihailevansa Zimbabwen Robert Mugabea.
Sata kuoli lontoolaisessa yksityissairaalassa 28. lokakuuta 2014. Presidentin tehtäviä hoitaa väliaikaisesti varapresidentti Guy Scott, kunnes uudet vaalit on järjestetty.
Cosmopolitan (lehti)

Cosmopolitanin etusivu vuodelta 1895.
Cosmopolitan on nuorille naisille suunnattu aikakauslehti, joka ilmestyy kerran kuussa. Lehti julkaistiin ensimmäisen kerran vuonna 1886 Yhdysvalloissa perhelehtenä, mutta myöhemmin se muutettiin naistenlehdeksi 1960-luvulla. Cosmopolitan tunnetaan myös nimellä Cosmo, ja sen nykyisiä aiheita ovat mm. suhteet ja seksi, terveys, urat, itsekehitys, julkkikset, muoti ja kauneus. Hearst Magazinen julkaisemana Cosmopolitanilla on 58 kansainvälistä painosta, sitä julkaistaan 34 eri kielellä ja se on levinnyt yli 100 maahan.
Historia

Schlist & Field alkoi julkaista Cosmopolitania vuonna 1886, jolloin lehti oli suunnattu koko perheelle.
Paul Schlist kertoi ensimmäisille lukijoilleen, että lehti on "ensimmäisen luokan perhelehti", lisäten, että lehdessä tulee olemaan erillinen osa naisille, jossa kerrotaan mm. muodista, kodin sisustamisesta, ruoanlaitosta, kodin- ja lastenhoidosta, jne. sekä erillinen osa perheen nuorimmille.
Cosmopolitanin lukijamäärä nousi 25 000:een samana vuonna, mutta maaliskuussa 1888 Schlist & Field ei enää julkaissut lehteä. John Brisben Walker osti lehden vuonna 1889, ja E. D. Walkerista, entisestä Harper's Monthlyn työntekijästä, tuli lehden toimittaja. Kirjoittajiin kuuluivat mm. Annie Besant, Ambrose Bierce, Theodore Dreiser, Rudyard Kipling, Jack London, Willa Cather ja Edith Wharton. Lehden lukijamäärä nousi 75 000:een vuonna 1892.
Vuonna 1897 Cosmopolitan julkisti suunnitelmansa ilmaisesta koulusta: "Oppilaan ei tarvitse maksaa mitään. Kaikki kulut maksaa Cosmopolitan. Ei maksuja, paitsi pantti oppitunneista." Kun 20 000 ihmistä allekirjoitti välittömästi sopimuksen, Walker ei pystynytkään rahoittamaan koulua, ja jokaiselta oppilaalta alettiin veloittaa 20 dollaria vuodessa.
Vuonna 1905 William Randolph Hearst maksoi lehdestä noin 400 000 dollaria (nykyvaluuttaa noin 11 000 000 dollaria) ja toi lehteen journalisti Charles Edward Russellin. Tämä kirjoitti lehteen tutkivia artikkeleita, kuten "The Growth of Caste in America", "At the Throat of the Republic" ja "What Are You Going to Do About It?" sekä "Colorado – New Tricks in an Old Game".
Muita lehden kirjoittajia olivat mm. Alfred Henry Lewis, Sinclair Lewis, A. J. Cronin, David Graham Phillips, George Bernard Shaw, Upton Sinclair ja Ida Tarbell. Kuvittajia olivat mm. Francis Attwood, Dean Cornwell, James Montgomery Flagg ja Harrison Fisher.
Maaliskuussa 1930-luvulla lehden lukijamäärä oli noussut jo 1 700 000:een.
Lehdessä ollut fiktio väheni huomattavasti 1950-luvun aikana, ja lukijamäärä laski hieman miljoonan yläpuolelle vuonna 1955. Lehden ensimmäinen kulta-aika tuli päätökseensä, kun televisiot alkoivat yleistyä ja kiinnostus lehtiin hiipua.
Helen Gurley Brown ja muutos naistenlehdeksi

Vuonna 1965 hiipuvan kirjallisuuslehden päätoimittajaksi tuli Helen Gurley Brown, joka oli tullut tunnetuksi vuonna 1963 julkaistusta nuorten naisten sukupuolioppaasta Sex and the Single Girl. Hänen johdollaan Cosmopolitan käänsi suuntaansa ja otti kohderyhmäkseen uuden ajan itsenäiset nuoret naiset. Brownin 32 vuotta kestäneen päätoimittajuuden aikana Cosmopolitanin levikki nousi 800 000 kappaleesta kolmeen miljoonaan.
Cosmopolitan tänään

Viime vuosina lehti ja varsinkin sen kannen otsikot ovat muuttuneet eroottisemmiksi. Kroger, USA:n suurin kauppaketju, peittää nykyään Cosmopolitanien kannet lehtihyllyissä niistä tehtyjen valitusten takia. Keväällä 2018 kauppaketjujätti Walmart päätti poistaa Cosmopolitanin kassakäytäviensä lehtihyllyistä National Center on Sexual Exploitation (NCOSE) -järjestön painostuksen tuloksena.
Ison-Britannian Cosmopolitan, jota alettiin julkaista 1970-luvun alussa, oli hyvin tunnettu seksuaalisista otsikoistaan, vahvasta seksikielestään, miesten alastomuudesta ja seksiin liittyvistä aiheista. Vuonna 1999 CosmoGIRL!, Cosmopolitanin sisarlehti, joka on suunnattu teini-ikäisille tytöille, luotiin. Lehti kuitenkin lopetettiin joulukuussa 2008.
Lehdessä olevat tositarinat kertovat usein selviytyjistä ja turvallisuusohjeista vaarallisiin tilanteisiin.
Cosmopolitan Suomessa

Cosmopolitan alkoi ilmestyä Suomessa vuonna 1999. Suomessa Cosmopolitania julkaisi vuoden 2017 loppuun asti Sanoma Media Finland. Vuoden 2018 alusta lehti siirtyi Fokus Medialle. Lehden viimeinen numero ilmestyi 13. helmikuuta 2020.
Vuonna 2011 lehden levikki oli Suomessa 80 705, ja sillä oli 277 000 lukijaa.
Aiheesta muualla

Wikimedia Commonsissa on kuvia tai muita tiedostoja aiheesta .
Cosmopolitan-lehden virallinen sivusto (englanniksi)
Oskari Rantala: Äijälehti sai tylyn tuomion. Aviisi 13/2009.
Mi'ilya

| Mi'ilya |
| --- | --- |
 Näkymä kylään.
 vaakuna
 Mi'ilya
 Koordinaatit: 33°01′31″N, 35°15′34″E 
Valtio:  Israel
Hallintoalue:  Pohjoinen
Väkiluku (2018):  3 255
Infobox OKVirheellinen NIMI-arvo: 
Mi'ilya (arab. معليا‎, Mi‘ilyā, hepr. ‏מעיליא‎) on lähinnä kristittyjen arabien asuttama kylä Israelin Pohjoisella hallintoalueella. Kylän asukasluku oli vuoden 2018 lopussa 3 255.
Maantiede

Mi'ilya sijaitsee Israelin pohjoisosan Ylä-Galilean alueen länsiosassa. Kylästä itään sijaitsee Ma'alot-Tarshihan kaupunki.
Historia

Ensimmäiset merkit ihmisasutuksesta nykyisen Mi'ilyan alueelta ovat arkeologisten löytöjen perusteella peräisin toiselta vuosituhannelta ennen ajanlaskun alkua. Enemmän historiallisia kohteita on kuitenkin ristiretkien kaudelta. Itse kylän keskellä sijaitsee 1200-luvulta peräisin oleva ristiretkeläislinna Chasteau du Roi tai Castrum Regis. Hieman kauempana keskustasta on myös Monfortin linna (Burg Starkenberg). Monfortin linna oli ristiretkeläisten valtakaudella alueen hallinnollinen keskus. Castrum Regis oli myyty saksalaiselle ritarikunnalle vuonna 1220. Muslimit valtasivat kylän oletettavasti vuonna 1266, jolloin he piirittivät Monfortin linnaa.
Kylästä tuli oma kuntansa Israelissa vuonna 1957.
Talous

Kylän ympärillä on maatalousaluetta, jolla kasvatetaan esimerkiksi oliiveja, viiniä, hedelmiä ja tupakkaa.
Väestö

Mi'ilyan asukasluku oli vuoden 2018 lopussa 3 255. Vuonna 2002 vastaava lukema oli 2 550 ja vuonna 1969 1 390. Kylän asukkaat ovat pääasiassa melkiittiläiseen kirkkoon kuuluvia kristittyjä arabeja.
Castrum Regis.
Paikallinen kirkko.
Mon piiri

Mon piiri voi tarkoittaa seuraavia Ruotsin piirejä:
Mon piiri (Bohuslän), piiri Tanumin kunnassa
Mon piiri (Dalsland), piiri Åmålin kunnassa
Mon piiri (Hälsingland), piiri Söderhamnin kunnassa
Mon piiri (Länsi-Götanmaa), piiri Törebodan kunnassa
Mon piiri (Ångermanland), piiri Örnsköldsvikin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mo distrikt”, voi hakea sivunnimihaulla, laajalla sivunnimihaulla tai tekstihaulla.
Moo do

Moo Do on korealainen vastinen länsimaissa tunnetummalle termille budo. Korealaisia lajeja olisi korrektia kutsuttu yhteisellä nimellä Moo Do -lajit, mutta käytännössä termi budo on vakiintunut suomen kieleen ja se kattaa kaikki kamppailutaidot huolimatta siitä mistä ne ovat lähtöisin. Tulevaisuudessa kielenkäyttö saattaa muuttua erilaisten kamppailulajiperinteiden muuttaessa Suomeen ja tuodessa muassaan oman kielenkäyttönsä ja ehkä osittain jopa Kaukoidässä vallitsevia ajattelutapoja. Esimerkiksi korealaiset ja japanilaiset ovat vähän kuin suomalaiset ja ruotsalaiset, eli rakkaita vihollisia, joita vastaan ei nykyään enää ole varsinaista kaunaa ja pahaa verta, mutta joihin on silti  tapana tehdä pieni pesäero.
Ministro Pistarinin kansainvälinen lentoasema

Ministro Pistarinin kansainvälinen lentoasema on toinen Argentiinan pääkaupungin Buenos Airesin lentoasemista. Lentoasema tunnetaan myös nimellä Ezeizan lentoasema. Toinen kaupungin lentoasemista on Jorge Newberyn lentoasema. Lentoasema on nimetty Juan Pistarinin, Peronin aikakauden julkisten töiden ministerin mukaan. Lentoasema on avattu 30. huhtikuuta 1949.
Lentoasema sijaitsee Buenos Airesin maakunnassa noin 22 kilometriä luoteeseen Buenos Airesin keskustasta. Sitä käyttää tukikohtanaan Argentiinan kansallinen lentoyhtiö Aerolíneas Argentinas. Lentokenttää käyttää noin 9 miljoonaa matkustajaa vuodessa . Lentoaseman ICAO -koodi on SAEZ ja IATA -koodi on EZE.
Lentoasemalla on kaksi yli kolme kilometriä pitkää kiitotietä. Kiitoteiden suunnat ovat 11/29 ja 17/35.
Monólithos

Monólithos (kreik. Μονόλιθος) voi viitata seuraaviin paikkoihin Kreikassa:
Monólithos, kylä Ródoksen saarella Etelä-Egean saarten alueella
Monólithos, kylä Thíran saarella Santorínin saariryhmässä Etelä-Egean saarten alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Monólithos”, voi hakea sivunnimihaulla, laajalla sivunnimihaulla tai tekstihaulla.
Minami-Alps

| Minami-Alps (南アルプス市) |
| --- | --- |
 Kitavuori, kaupungin symboli
 lippu:  symboli
 Minami-Alpsin sijainti Yamanashin prefektuurissa
 Minami-Alps
 Koordinaatit: 35°36′30″N, 138°27′54″E 
Valtio:  Japani
Alue:  Chūbu, Kōshin’etsu
Prefektuuri:  Yamanashin prefektuuri
Pinta-ala:  
 – Kokonaispinta-ala:  264,14 km²
Väkiluku (06/2020):  71 430
 – Väestötiheys:  270,4 as./km²
Symbolit:  
 – Puu:  Persikka
 – Kukka:  Iris sanguinea
 – Lintu:  Kiiruna
 
 https://www.city.minami-alps.yamanashi.jp/ 
Infobox OKVirheellinen NIMI-arvo: 
Minami-Alps (jap. 南アルプス市, Minami-Arupusu-shi, ’Etelä-Alpit’) on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin länsiosassa Akaishivuorten eli Japanin eteläisten Alppien juurella, mistä kaupunki on saanut nimensä. Merkittävin vuorenhuippu on Kitadake, Japanin toiseksi korkein vuori. Asutus on keskittynyt kaupungin itäosiin Kamanashijoen oikean rannan tasangolle. Minami-Alpsissa on 71 430 asukasta (kesäkuussa 2020) ja sen pinta-ala on 264,14 neliökilometriä.
Minami-Alps on kaupunkina suhteellisen nuori: se perustettiin vuonna 2003 liittämällä yhteen Kōsain, Kushigatan, Shiranen ja Wakakusan maaseutukaupungit sekä Ashiyasun ja Hattan kyläkunnat. Kaupungin nimi on Japanissa ensimmäinen, jonka osana on katakanalla kirjoitettava lainasana. Historiallisesti alue sijaitsi Fujijokea etelään johtaneen vesiliikennereitin varrella. Merkittäviä elinkeinoja ovat tekstiili- ja elektroniikkateollisuus sekä hedelmien, kuten kakien, persikoiden, viinirypäleiden ja kirsikoiden viljely.
Minami-Alpsin nähtävyyksiä ovat luonnonkauniit vuoristoalueet, kuten Hakuhōn laakso ja Yashajinin sola. Kainkoira on kotoisin kaupungista. Osa kaupungin alueesta kuuluu Etelä-Alppien kansallispuistoon.
Kuvia

Kochōzen-jin temppeli
Asayovuori Norojoen laaksosta
Suwa-jinja
Minami-Alpsin kaupungintalo
Aiheesta muualla

Kuvia tai muita tiedostoja aiheesta Minami-Alps Wikimedia Commonsissa
Kaupungin internetsivut (japaniksi)
Merisaunio

| Merisaunio |
| --- | --- |

Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Kladi::  Asteridit
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Anthemideae
Suku::  Sauniot Tripleurospermum
Laji::  maritimum
Kaksiosainen nimi
 Tripleurospermum maritimum  (L.) W.D.J.Koch 
Katso myös
   Merisaunio Wikispeciesissä   Merisaunio Commonsissa 
Infobox OKNimi-testi OK: 
Merisaunio (Tripleurospermum maritimum) on kaksi- tai monivuotinen asterikasvilaji, joka muistuttaa paljon samaan sukuun kuuluvaa peltosauniota (Tripleurospermum inodorum).
Ulkonäkö

Se kasvaa 10–60 senttimetriä korkeaksi. Kasvi on monivartinen; varret ovat kohenevia-pystyjä, kaljuja ja usein tyveltään punertavia. Lehdet ovat kierteisesti, lyhytruotisia tai lähes ruodittomia, 2–3 kertaa pariliuskaisia, liuskat rihmamaisen kapeita, lyhyitä-pitkiä, pyöreä-suippokärkisiä, joskus möyheitä. Mykeröstö on huiskilomainen, mykeröitä on 2–20. Mykeröt ovat 4–6 senttimetriä leveitä. Kehtosuomut ovat keskenään saman- tai erikokoisia, 1,5–5 millimetriä leveitä, ruskea-mustalaitaisia. Mykeröpohjus on kekomainen ja täyteinen. Laitakukat ovat kielimäisiä ja valkoisia, kehräkukat ovat torvimaisia ja keltaisia. Hedelmä on litteähkö, harjuinen, tummanruskea pähkylä, jossa on kaksi pitkulaista keltaista-punertavaa öljytäplää. Pappus on vähäinen, kalvomainen rengas. Merisaunio risteytyy peltosaunion kanssa.
Alalajit

Merisauniolla on Suomessa kolme alalajia, jotka eroavat toisistaan levinneisyydessä ja kasvupaikoissa.
etelänmerisaunio (merisaunio) – T. maritimum subsp. maritimum
ruijanmerisaunio (ruijansaunio) – T. maritimum subsp. phaeocephalum
pohjanmerisaunio (pohjansaunio) – T. maritimum subsp. subpolare
Aiheesta muualla

Suomen Lajitietokeskus: Merisaunio (Tripleurospermum maritimum)
Luontoportti: Merisaunio (Tripleurospermum maritimum)
Pohjolan kasvien pauloissa: Tripleurospermum maritimum subsp. maritimum - merisaunio subsp. etelänmerisaunio
United States Department of Agriculture (USDA): Tripleurospermum maritimum (englanniksi)
Flora of North America: Tripleurospermum maritimum (englanniksi)
Michael Sapieha

Michael Julian Claude Sapieha, myös Mikush Sapieha (6. lokakuuta 1966 Teheran, Iran) on brittiläinen iranilaissyntyinen näyttelijä.
Sapieha on esiintynyt kanadalaisissa televisiosarjoissa sekä englannin että ranskan kielillä. Suomessa hänen tähdittämistään sarjoista on nähty 11-osainen minisarja Kartanon tytär vuonna 1998 (Marguerite Volant, Kanada 1996). Kapteeni James Chasen rooli toi hänelle seuraavana vuonna tunnustuksen Kanadan historiallisten draamasarjojen parhaasta miespääroolista.
Roolisuorituksia

1996 : Marguerite Volant, suom. Kartanon tytär (tv-sarja): James Chase
1998 : L'Ombre de l'épervier (tv-sarja): French
1999 : Opération Tango
2001 : Cauchemar d'amour (tv-sarja): Vlad Mazursky
2002 : Random Passage: Frank Norris
2003 : Jean Moulin, une affaire française (tv): John Forster
2005 : Footballers Wives: Extra Time (tv): tarjoilija
jakso 1.4 (2005)
2007 : American Princess: Secret Prince (2 jaksoa, 2007)
jakso: The Coronation Ball (2007): Prince Michael Sapieha of Poland
jakso: Art and Aristocracy (2007): Prince Mikush Sapieha
Mixes (Kylie Minoguen albumi)

| Mixes Kylie Minogue |
| --- | --- | --- |

Remix-albumin tiedot
 Äänitetty : Lontoo, Englanti
 Julkaistu: 3. elokuuta 1998
 Tuottaja(t): Steve Anderson David Seaman Dave Ball Ingo Vauk Rob Dougan Jay Burnett James Dean Bradfield Dave Eringa
 Tyylilaji: dancepop
 Levy-yhtiö: Deconstruction Records Mushroom Records
Kylie Minoguen muut julkaisut
| Greatest Remix Hits 2 1998 | Mixes 1997 | Impossible Remixes 1998 |
Mixes on australialaisen laulajan Kylie Minoguen remix-albumi, joka julkaistiin 3. elokuuta 1998.
Kappalelista

| Levy 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Too Far (Brothers in Rhythm Mix)  | 10.21 |  |  |  |  |  |  |  |
| 2. | Too Far (Junior Vasquez Mix)  | 11.44 |  |  |  |  |  |  |  |
| 3. | Some Kind of Bliss (Quivver Mix)  | 8.39 |  |  |  |  |  |  |  |
| 4. | Breathe (Tee's Freeze Mix)  | 6.59 |  |  |  |  |  |  |  |
| 5. | Breathe (Sash! Club Mix)  | 5.20 |  |  |  |  |  |  |  |
| Levy 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Breathe (Nalin & Kane Remix)  | 10.11 |  |  |  |  |  |  |  |
| 2. | Did It Again (Trouser Enthusiasts' Goddess of Contortion Mix)  | 10.22 |  |  |  |  |  |  |  |
| 3. | Did It Again (Razor'n Go Mix)  | 11.21 |  |  |  |  |  |  |  |
| 4. | Too Far (Brothers in Rhythm Dub Mix)  | 8.31 |  |  |  |  |  |  |  |
Aiheesta muualla

Kylie Minoguen virallinen sivusto (englanniksi)
Kylie Minogue
| 0 | 1 | 2 | 3 |
| --- | --- | --- | --- |
Diskografia ·  Videografia ·  Konserttikiertueet
| 0 | 1 | 2 |
| --- | --- | --- |
Studioalbumit : Kylie ·  Enjoy Yourself ·  Rhythm of Love ·  Let’s Get to It ·  Kylie Minogue ·  Impossible Princess ·  Light Years ·  Fever ·  Body Language ·  X ·  Aphrodite ·  Kiss Me Once ·  Kylie Christmas ·  Golden ·  Disco ·  Tension
Kokoelmat : Greatest Hits ·  Hits+ ·  Confide in Me ·  Greatest Hits 1987–1999 ·  Greatest Hits 1987–1997 ·  Kylie Minogue: Artist Collection ·  Ultimate Kylie ·  Confide in Me: The Irresistible Kylie ·  Kylie Hits ·  Kylie: The Albums 2000–2010 ·  The Best of Kylie Minogue ·  The Abbey Road Sessions ·  Confide in Me ·  Step Back in Time: The Definitive Collection
Livealbumit : Intimate and Live ·  Showgirl ·  Showgirl Homecoming Live ·  Kylie: Live in New York
Remixalbumit : The Kylie Collection ·  Kylie’s Remixes Volume 1 ·  Kylie’s Remixes Volume 2 ·  Kylie’s Non-Stop History 50+1 ·  Greatest Remix Hits 1 ·  Greatest Remix Hits 2 ·  Mixes ·  Impossible Remixes ·  Greatest Remix Hits 3 ·  Greatest Remix Hits 4 ·  Boombox
EP:t : Money Can’t Buy ·  Darling ·  Pink Sparkle ·  A Kylie Christmas
DVD:t : Live in Sydney ·  Intimate and Live ·  KylieFever2002: Live in Manchester ·  Greatest Hits 1987–1992 ·  Greatest Hits 1987–1997 ·  Greatest Hits 1987–1999 ·  Body Language Live ·  Kylie Minogue: Artist Collection ·  Ultimate Kylie ·  Kylie Showgirl ·  White Diamond ·  Kylie Live: X2008 ·  Aphrodite Les Folies Live in London ·  The Best of Kylie Minogue
Kiertueet : Disco in Dream / The Hitman Roadshow ·  Enjoy Yourself Tour ·  Rhythm of Love Tour ·  Let’s Get to It Tour ·  Intimate and Live Tour ·  On a Night Like This Tour ·  KylieFever2002 Tour ·  Showgirl Tour ·  Showgirl Homecoming Tour ·  KYLIEX2008 ·  For You, For Me Tour ·  Aphrodite World Tour ·  Anti Tour ·  Kiss Me Once Tour ·  Golden Tour
Kirjat : Kylie: La La La ·  The Showgirl Princess ·  K ·  Kylie / Fashion
Parfyymit : Darling ·  Sweet Darling ·  Sexy Darling ·  Showtime ·  Couture ·  Inverse ·  Pink Sparkle ·  Dazzling Darling ·  Music Box
Muuta : Dannii Minogue ·  Stock Aitken Waterman ·  Neighbours
| 0 | 1 | 2 | 3 |
| --- | --- | --- | --- |
 Kirja ·   Luokka
Minamata

| Minamata (水俣市) |
| --- | --- |
 Minamatan taudin muistomerkki
 lippu:  Symboli
 Minamatan sijainti Kumamoton prefektuurissa
 Minamata
 Koordinaatit: 32°12′43″N, 130°24′32″E 
Valtio:  Japani
Alue:  Kyūshū
Prefektuuri:  Kumamoton prefektuuri
Pinta-ala:  
 – Kokonaispinta-ala:  163,29 km²
Väkiluku (08/2019):  24 370
 – Väestötiheys:  149,2 as./km²
 
 https://www.city.minamata.lg.jp/ 
Infobox OKVirheellinen NIMI-arvo: 
Minamata (jap. 水俣市, Minamata-shi) on Japanin kaupunki Kyūshūn saarella Kumamoton prefektuurissa. Se sijaitsee prefektuurin eteläosassa Kagoshiman prefektuurin rajalla Yatsushironmeren rannikolla. Kaupungin ydinalue on rakentunut Minamata- ja Yudejokien yhtymäkohtaan. Minamatassa on 24 370 asukasta (elokuussa 2019) ja sen pinta-ala on 163,29 neliökilometriä.
Vielä Meiji-kaudella Minamata oli pieni satamapaikkakunta. Se alkoi kehittyä voimakkaasti teollisuuskaupunkina, kun Nihon chisso hiryō eli nykyinen Chisso perusti sinne vuonna 1908 kalsiumkarbidia valmistavan tehtaan. Tehdas kärsi vahinkoja toisessa maailmansodassa, mutta sodan jälkeen kaupunki jatkoi voimakasta kasvuaan ja ylitti 50 000 asukkaan rajan 1950-luvun puolivälissä. Kaupunkioikeudet Minamatalle myönnettiin vuonna 1949. Tehtaan metyylielohopeapäästöt kuitenkin saivat aikaan ympäristökatastrofin, joka alkoi aiheuttaa kaupungissa Minamatan tautia, yhtä Japanin neljästä vakavasta saasteesta aiheutuvasta taudista. Pitkäkestoisten puhdistustöiden jälkeen Minamatanlahti julistettiin turvalliseksi vuonna 1997. Samalla Minamata on profiloitunut ympäristökysymysten edelläkävijäksi, joka muun muassa nimettiin yhdeksi Japanin ekokaupungeista vuonna 2001.
Merkittäviä elinkeinoja ovat saha-, metalli- ja elintarviketeollisuus sekä rannikkoseuduilla teen ja mikan-mandariinien viljely. Kaupungin nähtävyyksiin lukeutuvat muun muassa Yunoko-onsenin ja Yunotsuru-onsenin kuumat lähteet. Minamataa palvelevat suurnopeusjunalinja Kyūshū Shinkansen ja Hisatsu orenji -rautatie.
Kuvia

Marushiman satama
Tsukinouran silta
Minamatan ”Cherry Line”
Aiheesta muualla

Kuvia tai muita tiedostoja aiheesta Minamata Wikimedia Commonsissa
Kaupungin internetsivut (japaniksi)
Mon kirkko (Tokke)

| Mon kirkko Mo kyrkje |
| --- | --- |
 Kirkko vuonna 2012.
Sijainti:  Tokke, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1839
Suunnittelija:  H. D. F. Linstow
Materiaali:  puu
Istumapaikkoja:  132
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Mo kirkko (norj. Mo kyrkje) on Tokken kunnassa Telemarkin läänissä Norjassa sijaitseva puinen pitkäkirkko vuodelta 1839.
Aiheesta muualla

Kuvia tai muita tiedostoja aiheesta Mon kirkko (Tokke) Wikimedia Commonsissa